Rikunarita-ORG/Wikinium huggingface dataset:
# Eurázia

Eurázia
**Eurázia** alebo **Euroázia** je prastará pevnina a jeden z kontinentov, ktorej základné časti boli konsolidované už po rozpade prvotnej prapevniny Pangey (v severnej Európe a na Sibíri). Juh Eurázie budujú staré platformy (Arabská a Indická), ktoré sa k nej pričlenili po rozpade Gondwany. Pojem Eurázie zaviedol E. Suess (pozri Eurázijská platňa). Geograficky je Eurázia najväčší kontinent Zeme, ktorý tvoria svetadiely Európa a Ázia.

## Referencie

Pohyb kontinentov

| Milióny rokov dozadu |  |  |  | 1100 – 750 |  |  |  |  |  | 600 – 550 |  |  |  |  |  | – 200 |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | Arábia |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | Madagaskar |
|  |  |  |  |  |  |  |  |  |  |  |  |  |  |  |  |  |  |  |  |  |  |  | ↗ | India |
|  |  |  |  |  | ↗ | Kongo |  | ↓ |  |  |  |  |  |  |  |  |  |  |  |  | ↗ | Afrika | → | Afrika |
|  |  |  |  |  | ↗ | Patagónia |  | ↓ |  |  | ↗ | Sibír |  |  |  | ↓ |  |  | ↗ | Atlantika | → | Južná Amerika |  |  |
| Atlantika | ↘ |  | ↗ | Západná Arábia |  | ↓ |  |  | ↗ | Baltika | ↘ |  |  |  |  |  |  | ↗ | Austrália |  |  |
| Ur | → | Rodinia | → | Východná Gondwana | → | Protogondwana | → | Pannotia | → | Laurentia | → | Euramerika (Laurussia) | → | Pangea | → | Gondwana | → | Antarktída | → | Antarktída |  |  |
| Arktída | → | Nena | ↗ |  | ↘ | Západná Gondwana | → | Protolaurázia | ↗ |  | ↘ | Gondwana | ↗ |  | ↘ | Laurázia | → | Laurentia | → | Severná Amerika |  |  |
| Baltika | ↗ |  |  |  | ↘ | Baltika | ↗ |  |  |  |  |  | ↓ | Avalónia |  |  |  |  | ↘ | Eurázia |  |  |  |  |
|  |  |  |  |  | ↘ | Laurentia | ↗ |  |  |  |  |  | ↓ | Severná Čína |  |  |  |  |  |  |  |  |  |  |
|  |  |  |  |  | ↘ | Sibír | ↗ |  |  |  |  |  | ↓ | Južná Čína |  |  |  |  |  |  |  |  |  |  |
| **Oceány** |  |  |  | Mirovia |  |  |  |  |  |  |  |  |  | Prototethys, Paleotethys |  | Panthalassa |  | Tethys |  |  |  |  |  |  |

* vodorovné a šikmé šípky - rozdelenie a spojenie
* zvislé šípky - postupné pripájanie a oddeľovanie
# Pád (jazykoveda)

**Pád** je prostriedok vyjadrujúci gramatickú kategóriu podstatného mena, ktorá umožňuje vyjadriť syntaktickú funkciu tohto podstatného mena vo vete. Zmeny podstatného mena v závislosti od pádu sa nazývajú skloňovanie.

V rôznych jazykoch sveta je gramatických pádov viac alebo menej, napríklad nemčina rozlišuje len štyri pády: nominatív, genitív, datív a akuzatív.

## Pády v slovenčine

V slovenčine sa vyskytujú tieto pády:

* nominatív
* genitív
* datív
* akuzatív
* lokál
* inštrumentál

Kedysi bol ako ďalší pád uvádzaný aj vokatív (t.j. tvary typu Bože, šéfe, synu). V súčasnosti sa však väčšinou nepovažuje za samostatný pád, lebo jeho tvary sa pokladajú za druh (štylistický variant) nominatívu. Namiesto tvarov vokatívu sa dnes spravidla používajú základné tvary nominatívu (napr. šéf namiesto šéfe). Podľa niektorých názorov sa (nielen slovenský) vokatív nepovažuje za pád z toho dôvodu, že na rozdiel od nominatívu, genitívu atď. nevyjadruje vzťah medzi tvarmi slov vo vete, ale je orientovaný mimo vety.

## Referencie

## Ďalšia literatúra

* DVONČ, Ladislav, et al. *Morfológia slovenského jazyka*. 1. vyd. Bratislava : Vydavateľstvo Slovenskej akadémie vied, 1966. 895 s. Dostupné online. S. 44, 85, 152, 824.
* kategória pádu. In: MISTRÍK, Jozef, et al. *Encyklopédia jazykovedy*. 1. vyd. Bratislava : Obzor, 1993. 513 s. ISBN 80-215-0250-9. S. 232.

## Pozri aj

* skloňovanie v slovenčine

|  |  |
| --- | --- |
|  | Jazykový portál |
# Kino morálneho nepokoja

**Kino morálneho nepokoja** (poľ. *Kino moralnego niepokoju*) je umelecký prúd poľskej kinematografie rozvíjajúci sa v rokoch 1976 – 1981. Autorom názvu tohto prúdu je režisér Janusz Kijowski. Prúd vznikol po vystúpení režisérov Andrzeja Wajdu a Krzysztofa Zanussiho na Filmovom fóre v Gdansku v roku 1975. Tvorcovia vyčítali komunistickej vláde, že obmedzuje tvorivú slobodu, a tak zabraňuje diskusiám o aktuálnych spoločenských témach. Manifest podporilo niekoľko umelcov z Filmovej školy v Lodži, ktorých učil Andrzej Wajda. Názov prúdu bol oficiálne prijatý na Medzinárodnom seminári kritiky v Gdansku v septembri v roku 1979.

Hraný film *Personel* z roku 1976, ktorý bol debutom Krzysztofa Kieślowskieho zaznamenal začiatok Kina morálneho nepokoja, avšak jeho popularita vzrástla až po premiére filmu Andrzeja Wajdu *Človek z mramoru*. Na spolutvorení prúdu sa okrem iných podieľali aj Agnieszka Holland a Feliks Falk.

Dej filmov sa odohráva v malých, vidieckych sídlach. Charakteristické črty pre inštitúcie a prostredia, z ktorých pochádzajú hlavní hrdinovia filmov sú korupcia a rodinkárstvo (*Kontrakt*). V prvej verzii scenáru je hlavnou postavou mladý idealista – predstaviteľ inteligencie, ktorý sa pokúša vzoprieť miestnej oligarchii, avšak v konflikte s režimom prehráva (*Aktorzy prowincjonalni*, *Ochranné sfarbenie*). V druhej verzii scenáru systém demoralizuje hrdinu, ktorý uprednostňuje konformizmus nad morálnymi hodnotami a podriaďuje sa vláde (*Wodzirej*, *Amatér*, *Indeks*). Nezávisle od svojho konania je hrdina nešťastný a vyradený z politického (*Bez znieczulenia*), ale aj spoločenského života (*Kobieta samotna*).

Tvorbu filmov „morálneho nepokoja“ charakterizuje relatívna súčasnosť deja od konca 60. rokov do konca vlády Edwarda Gierka. Prúd zanikol v roku 1981 vyhlásením výnimočného stavu.

## Hlavní predstavitelia

* Filip Bajon (*Wahadełko*)
* Feliks Falk (*Wodzirej*)
* Agnieszka Holland (*Aktorzy prowincjonalni*, *Kobieta samotna*)
* Krzysztof Kieślowski (*Personel*, *Amatér*, *Náhoda*)
* Janusz Kijowski (*Kung-fu*, *Indeks*)
* Wiesław Saniewski (*Wolny strzelec*)
* Andrzej Wajda (*Človek z mramoru*, *Bez znieczulenia*)
* Janusz Zaorski (*Zaległy urlop*)
* Krzysztof Zanussi (*Ochranné sfarbenie*, Konštanta, *Kontrakt*)

## Zdroj

*Tento článok je čiastočný alebo úplný preklad článku Kino moralnego niepokoju na poľskej Wikipédii.*
# LG Electronics

Logo
Logo LG v Toronte
**LG Electronics** (kór. LG전자, KRX: 066570, LSE: LGLD) je juhokórejská a globálna technologická spoločnosť. Sídli na ostrove Yeouido v Soule. Prezident spoločnosti je Yong Nam.

Je to druhý najväčší výrobca televíznych prijímačov a tretí najväčší výrobca mobilných telefónov.

Súčasne je to vlajková loď spoločnosti LG Group, čo je jeden z najväčších konglomerátov zameraných na elektroniku.

Spoločnosť má 75 pobočiek na celom svete, ktoré navrhujú a vyrábajú televízory, domáce spotrebiče a telekomunikačné zariadenia. LG Electronics vlastní Zenith Electronics a ovláda 37,91 percent LG Display.
# Čajovník

Čajovník japonský
**Čajovník** (lat. Thea) je slovenské a zastarané latinské rodové meno niektorých druhov z latinského rodu Camellia (čeľaď čajovníkovité). Je to ker, ktorého upravené lístie sa používa na varenie čaju. Pestuje sa v trópoch. Listy obsahujú kofeín.

Patrí sem napríklad čajovník čínsky.

## Iné projekty

CommonsWikislovník* Commons ponúka multimediálne súbory na tému **Čajovník Wikislovník ponúka heslo **Čajovník**
# Amazon Leo

|  |
| --- |
| Amazon Leo |
|  |
| Odvetvie | satelitné internetové pripojenie |
| Založená | apríl 2019 |
| Zakladateľ | Jeff Bezos |
| Sídlo | Redmond, Washington USA |
| Vedenie | Rajeev Badyal |
| Územný rozsah | celosvetovo |
| Vlastník | Amazon |
| Web | leo.amazon.com |
|

|  |  |
| --- | --- |
|  |  Informatický portál  Kozmonautický portál |

 |

**Amazon Leo** (starší názov **Project Kuiper**) je dcérska spoločnosť Amazonu, založená v roku 2019 s cieľom vypustenia a prevádzky konštelácie telekomunikačných družíc, celosvetovo poskytujúcej širokopásmové satelitné internetové pripojenie s nízkou latenciou. Pôvodný názov projektu (*Project Kuiper*) bol inšpirovaný Kuiperovým pásom, služba však bola v novembri 2025 premenovaná na Amazon Leo s odkazom na nízku obežnú dráhu Zeme (skratka LEO z angl. *low Earth orbit*), kde budú družice obiehať.

V júli 2020 získal Amazon povolenie americkej Federálnej komisie pre komunikáciu (FCC) na umiestnenie 3 236 telekomunikačných satelitov na nízku obežnú dráhu. Ich vypúšťanie je naplánované v piatich fázach, pričom sa očakáva, že služba bude spustená po vynesení prvých 578 družíc. Podľa podmienok licencie musí spoločnosť Amazon vypustiť a prevádzkovať polovicu konštelácie do 30. júla 2026 a zvyšok do 30. júla 2029.

Pre účely vynesenia satelitov si Amazon objednal 92 štartov nosných rakiet od spoločností United Launch Alliance, ArianeGroup a Blue Origin (ktorú založil výkonný predseda Amazonu Jeff Bezos) za celkovú cenu presahujúcu 10 miliárd dolárov. V roku 2023 potom objednal aj tri štarty od spoločnosti SpaceX, prevádzkovateľa konkurenčnej internetovej konštelácie Starlink.

## Referencie

## Pozri aj

* Starlink
* OneWeb
* svetelné znečistenie

## Iné projekty

Commons* Commons ponúka multimediálne súbory na tému **Amazon Leo**

## Externé odkazy

* Oficiálny web
* Články na tému Amazon Leo na webe Kosmonautix.cz (po česky)

## Zdroj

*Tento článok je čiastočný alebo úplný preklad článku Amazon Leo na anglickej Wikipédii.*
# Katastrofický film

**Katastrofický film** je žáner filmu, ktorého hlavnou témou je hroziaca alebo prebiehajúca katastrofa (napr. veľký požiar, zemetrasenie, stroskotanie lode, zrážka vesmírneho telesa so Zemou). Film má zvyčajne rozsiahle obsadenie, obsahuje viac dejových línií, v ktorých sa zameriava na postavy, ktoré sa snažia katastrofe uniknúť, čeliť jej alebo ktoré sa vyrovnávajú s následkami katastrofy. V priebehu filmu typicky umiera množstvo vedľajších postáv, niekedy aj niektorá z postáv hlavných.

Tento filmový žáner je starý ako film sám. Jedným z prvých diel katastrofického zameranie bol film *Oheň!* (angl. Fire !), ktorý v roku 1901 nakrútil škótsky tvorca James Williamson. Katastrofické prvky sa priebežne objavovali aj v ďalších filmoch, ako napríklad *Intolerancia* z roku 1916, *San Francisco*(zemetrasenie) a *V starom Chicagu* (požiar). Vedeckofantastické filmy z 50. a 60. rokov 20. storočia bežne vo svojom deji používali rôzne katastrofické prvky. Príkladom môže byť film *Keď sa zrazili svety* (angl. When Worlds Collide) z roku 1951. Pravý rozkvet katastrofického žánru ale nastal až po roku 1970, keď bol uvedený film *Letisko* (angl. Airport) natočený podľa rovnomennej knižnej predlohy Arthura Haileya.

## Iné projekty

Commons* Commons ponúka multimediálne súbory na tému **Katastrofický film**

## Zdroje

|  |  |
| --- | --- |
|  | Filmový portál |

*Tento článok je čiastočný alebo úplný preklad článku Katastrofický film na českej Wikipédii.*
# Paródia

Paródia na fresku *Stvorenie Adama* od Arneho Niklasa Janssona.
**Paródia** je literárne, filmové, hudobné alebo iné dielo zosmiešňujúce druhé dielo a myšlienky v ňom obsiahnuté, no nie priamo, ale verným a slepým stotožňovaním sa s jeho ideami. V hraničných situáciách tak odhaľuje nedostatky a chyby ideí a myšlienok kritizovaného diela.
# Ezra Miller

| Ezra Miller |
| --- |
|  |
| Ezra Miller (2017) |
| **Celé meno** | Ezra Matthew Miller |
| **Narodenie** | 30.9.199230. september 1992 (33 rokov) Wyckoff, New Jersey, USA |
| **Povolanie** | herec, spevák |
| **Roky pôsobenia** | 2008 – súčasnosť |
|

|  |  |
| --- | --- |
|  |  Filmový portál  Biografický portál |

 |

**Ezra Matthew Miller** ( \* 30. september 1992, Wyckoff, New Jersey USA) je americký herec a spevák známy z filmov ako *Musíme si pohovoriť o Kevinovi* (2011), *Ten, kto stojí v kúte* (2012) alebo *Madame Bovary* (2014).

## Životopis

Narodil sa koncom septembra do židovskej rodiny. Preto aj jeho meno pochádza z hebrejčiny a znamená pomocník. Jeho otec pracuje ako nakladateľ a mama sa venuje moderným tancom. Ako malý trpel rečovou vadou, preto najskôr začínal s operným spevom.

Jeho prvý film natočil v roku 2008 s názvom *Afterschool*. Kvôli filmu v šestnástich rokoch ukončil štúdium na škole, aby sa mohol naplno venovať herectvu. Objavil sa tiež vo filmoch ako príklad *City Island*, *Bolesti slávnych*, či v pár epizódach seriálu *Californication*. Zlom prišiel, keď stvárnil problémového Kevina vo filme *Musíme si pohovoriť o Kevinovi*, kde sa objavil po boku oscarovej herečky Tildy Swintonovej. Film získal pozitívne ohlasy. Po boku Logana Lermana a Emmy Watsonovej sa objavil vo filmovom spracovaní knižnej predlohy *Ten, kto stojí v kúte*, ktoré bolo v Amerike uvedené v septembri 2012.

Mimo filmu sa venuje aj hudbe. Je členom newyorskej kapely Sons of an Illustrious Father, kde hrá na bubny a spieva.

V rozhovoroch priznáva, že rád fajčí marihuanu a tiež často hovorí o svojej sexuálnej orientácii.

V roku 2016 sa predstavil vo filmoch ako *Jednotka samovrahov*, v ktorom sa objavili aj herci ako Will Smith, Margot Robbiová či Jared Leto alebo v dobrodružnom filme *Fantastické zvery a ich výskyt*, kde sa zo známych hercov objavil napríklad Colin Farrell.

## Filmografia

* 1999 – Zákon a poriadok: Špeciálna jednotka (TV seriál)
* 2006 – Cakey! The Cake from Outer Space (TV seriál)
* 2008 – Afterschool
* 2008 – Californication – Orgie v Kalifornii (TV seriál)
* 2009 – Bolesti slávnych (TV seriál)
* 2009 – City Island
* 2010 – Beware the Gonzo
* 2010 – Every Day
* 2011 – Another Happy Day
* 2011 – Musíme si pohovoriť o Kevinovi
* 2012 – Ten, kto stojí v kúte
* 2014 – Madame Bovary
* 2015 – Stanfordský väzenský experiment
* 2015 – Vykoľajená
* 2016 – Batman vs. Superman: Úsvit spravodlivosti
* 2016 – Fantastické zvery a ich výskyt
* 2016 – Jednotka samovrahov
* 2017 – Justice League
* 2018 – Fantastické zvery: Grindelwaldove zločiny
* 2020 – The Flash
* 2022 – Fantastické zvery: Tajomstvá Dumbledora

## Iné projekty

Commons* Commons ponúka multimediálne súbory na tému **Ezra Miller**

## Externé odkazy

* Ezra Miller v Česko-Slovenskej filmovej databáze
* Ezra Miller v Internet Movie Database (po anglicky)

## Zdroj

*Tento článok je čiastočný alebo úplný preklad článku Ezra Miller na anglickej Wikipédii.*
# Leonard Nimoy

| Leonard Nimoy |
| --- |
|  |
| Nimoy v roku 2011 |
| **Celé meno** | Leonard Simon Nimoy |
| **Narodenie** | 26. marec 1931 Boston, Massachusetts, USA |
| **Úmrtie** | 27. február 2015 (83 rokov) Los Angeles, Kalifornia, USA |
| **Povolanie** | herec, filmový režisér, básnik, fotograf, spevák, skladateľ |
| **Roky pôsobenia** | 1951–2015 |
| **Manželka** | Sandra Zober (1954 - 1987) Susan Bay (1989 - 2015) |
| **Deti** | Adam Nimoy Julie Nimoy |
|

|  |  |
| --- | --- |
|  |  Filmový portál  Biografický portál |

 |

**Leonard Simon Nimoy** (\* 26. marec 1931, Boston, Massachusetts – † 27. február 2015, Los Angeles, Kalifornia) bol americký herec, filmový režisér, básnik a fotograf, syn židovských prisťahovalcov. Napísal tiež niekoľko kníh poézie, kníh o fotografii a autobiografie *I Am Not Spock* (1975) a *I Am Spock* (1995) a nahral niekoľko hudobných albumov.

Po väčšinu svojej kariéry bol spätý so svojou najznámejšou rolou, postavou Spocka v sci-fi sérii *Star Trek*. Tohto polovičného človeka a polovičného Vulkánca stvárnil už v pilotnej epizóde pôvodného seriálu *Star Trek* s názvom „The Cage “(1965), ako hlavná postava potom hral v seriáli až do jeho konca v roku 1969 (celkovo tri sezóny). V rokoch 1973-1974 nadaboval Spocka v animovanom seriáli *Star Trek*, v rokoch 1979-1991 sa ako Spock vyskytoval v šiestich celovečerných startrekovských filmoch. Roku 1991 hosťoval v dvojepizóde „Unification“ nadväzujúceho seriálu *Star Trek: Nová generácia*. Naposledy sa v úlohe Spocka objavil vo filmoch *Star Trek* (2009) a *Star Trek: Do temnoty* (2013). Svoj hlas poskytol tejto postave aj vo videohrách (napr. *Star Trek Online*). Sám režíroval filmy *Star Trek III: The Search for Spock* (1984) a *Star Trek IV: The Voyage Home* (1986).

Okrem toho hral v desiatkach ďalších filmov a seriálov, napríklad v seriáli Columbo (časť Zločinný steh), animovanom filme *Atlantída: Stratená ríša* (2001) alebo seriáli *Fringe* (2009-2012).

Nimoy má hviezdu na Hollywoodskom chodníku slávy.

## Referencie

## Iné projekty

Commons* Commons ponúka multimediálne súbory na tému **Leonard Nimoy**

## Externé odkazy

* Leonard Nimoy v Česko-Slovenskej filmovej databáze
* Leonard Nimoy v Internet Movie Database (po anglicky)
* Leonard Nimoy na Memory Alpha

## Zdroj

*Tento článok je čiastočný alebo úplný preklad článku Leonard Nimoy na českej Wikipédii.*
# 1443

|  |
| --- |
| **Roky:** 1438 1439 1440 1441 1442 – **1443** – 1444 1445 1446 1447 1448 |
| **Desaťročia:** 30. roky – **40. roky 15. storočia** – 50. roky |
| **Storočia:** 14. storočie – **15. storočie** – 16. storočie |
| **Slovensko:**
1438
1439
1440
1441
1442 –
**1443** –
1444
1445
1446
1447
1448

---

**Rok 1443 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Narodenia

* 23. február – Matej Korvín, český a uhorský kráľ († 1490)
* 5. december – Július II., pápež († 1513)
# Lineárne písmo B

|  |
| --- |
|  Lineárne písmo B |
| Klasifikácia |
| ISO 15924: | 401 / Linb |

Hlinená tabuľka s nápisom lineárneho písma B, objavil ju britský archeológ Arthur Evans na Kréte v lokalite Knóssos, cca 1450–1375 pred Kr.
**Lineárne písmo B** alebo **krétske lineárne písmo B** alebo **krétsko-mykénske lineárne písmo B** bolo písmo, ktoré sa používalo na zápis mykénskeho jazyka, ranej formy gréčtiny.

Používali ho mykénski Achájci, usadení na pevninskom Grécku i na minojskej Kréte, ktorú ovládli po roku 1450 pred Kr. Lineárne písmo B sa používalo takmer výhradne na hospodárske záznamy, evidenciu úrody, surovín, zbraní alebo ľudí, ktorí pracovali na poliach a v dielňach.

Doposiaľ sa našlo takmer 6000 tabuliek s lineárnym písmom B na týchto lokalitách: Knóssos (asi 4360 tabuliek), Pylos (1087 tabuliek), Téby (viac ako 300 tabuliek), Mykény (73 tabuliek), Tiryns (27 tabuliek), Chania (4 tabuľky) a na iných miestach asi 170 tabuliek.

Lineárne písmo B je slabičné písmo (sylabické) a obsahuje aj logografické symboly. Má asi 200 grafém predstavujúcich fonetické slabičné znaky a sémantické logogramy (ideogramy), ktoré označujú napr. konkrétne predmety (meč, trojnožka, bojový voz). Vyskytuje sa na tabuľkách zo 14. a 13. storočia pred Kr. a vyvinulo sa z príbuzného lineárneho písma A používaného na zápis minojského jazyka.

Rozlúštil ho Michael Ventris spolu s Johnom Chadwickom v rokoch 1951–1953. Významným odborníkom a znalcom lineárneho písma B (ale aj lineárneho písma A a gréckych dialektov vôbec) je český bádateľ prof. PhDr. Antonín Bartoněk, DrSc., ktorý pôsobí na Filozofickej fakulte Masarykovej univerzity v Brne.

## Pozri aj

* Lineárne písmo A

## Iné projekty

Commons* Commons ponúka multimediálne súbory na tému **Lineárne písmo B**

## Literatúra

* BARTONĚK, Antonín: Handbuch des mykenischen Griechisch. Heidelberg 2003. ISBN 3-8253-1449-9.
# Francúzska kinematografia

Populárni herci francúzskej kinematografie (zľava doprava a zhora nadol): Jean Gabin, Louis de Funès, Jeanne Moreau, Alain Delon, Brigitte Bardot, Jean-Paul Belmondo, Isabelle Huppert, Jean Dujardin, Gérard Depardieu.
Symbolická klapka s francúzskou zástavou.
**Francúzska kinematografia** je pojem zahŕňajúci akúkoľvek sféru francúzskeho filmu. Dôležitý pojem v dejinách nie len francúzskej ale aj celosvetovej kinematografie. S vedcami ako Joseph Plateau a Étienne-Jules Marey, prvotriednymi vynálezcami, ktorých objavy boli zásadné, a s priekopníkmi takými nápaditými ako Alice Guy-Blaché, Émile Reynaud, bratia Lumièrovci, Georges Méliès a Léon Gaumont.

Najvýznamnejšími režisérmi v histórii francúzskej kinematografie sú Jean Renoir, Marcel Carné, François Truffaut alebo Jean-Luc Godard. Ďalšími významnými režisérmi sú René Clair, Jean Cocteau, René Clément, Robert Bresson, Alain Resnais, Jacques Demy, Claude Chabrol, Louis Malle, Jean-Pierre Melville, Bertrand Tavernier, Claude Sautet, Eric Rohmer, André Téchiné, François Ozon či Christophe Honoré.

Okrem vlastného vývoja umožnila francúzska kinematografia mnohým umelcom z Európy a celého sveta prejaviť sa. K významným režisérom francúzskej kinematografie patria slávni režiséri ako Krzysztof Kieślowski, Walerian Borowczyk, Andrzej Żuławski, Gaspar Noé, Anatole Litvak, Michael Haneke, Paul Verhoeven, Otar Iosseliani, John Berry a Roman Polanski. Naopak, režiséri francúzskej kinematografie ako Jean Renoir, Jacques Tourneur, Jean-Jacques Annaud, Jean-Pierre Jeunet, Olivier Dahan, Luc Besson, Francis Veber, Claude Berri, Agnès Varda, Just Jaeckin, Julie Delpy alebo Claire Denis rozbehli úspešné medzinárodné kariéry.

Medzi režisérmi populárnych filmov netreba zabudnúť na mená ako Francis Veber, Claude Zidi, Jean Girault, André Hunebelle, Gérard Oury, Henri Verneuil, Georges Lautner, Philippe de Broca, Yves Robert, Claude Lelouch, Jean-Marie Poiré, Bertrand Blier, Jacques Deray, Claude Pinoteau alebo Bernard Borderie.

Medzi herecké symboly Francúzska patria alebo patrili: Louis de Funès, Brigitte Bardot, Alain Delon, Pierre Richard, Catherine Deneuve, Gérard Philipe, Bourvil, Fernandel, Jean-Paul Belmondo, Jean Marais, Jean Gabin, Yves Montand, Simone Signoret, Coluche, Michel Serrault, Jean Reno, Gérard Depardieu, Philippe Noiret, Patrick Dewaere alebo Lino Ventura.

## Referencie

## Literatúra

* RICHARD, Blech. *Panoráma svetovej kinematografie*. 1. vyd. Bratislava : Obzor, 1965. Kapitola Cesty francúzskeho filmu, s. 312.

## Pozri aj

* Francúzska nová vlna

## Iné projekty

Commons* Commons ponúka multimediálne súbory na tému **Francúzska kinematografia**

## Externé odkazy

|  |  |
| --- | --- |
|  | Filmový portál Francúzsky portál |

* La Cinéma Française
* Universalis
* Britannica
# 305

|  |
| --- |
| **Roky:** 300 301 302 303 304 – **305** – 306 307 308 309 310 |
| **Desaťročia:** 90. roky – **0. roky 4. storočia** – 10. roky |
| **Storočia:** 3. storočie – **4. storočie** – 5. storočie |
| **Slovensko:**
300
301
302
303
304 –
**305** –
306
307
308
309
310

---

**Rok 305 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Udalosti

* 1. máj – Dioklecián, rímsky cisár, sa vzdal vlády

## Úmrtia
# N Soul tawo

**N Soul tawo** (kór. N서울타워, angl. N Seoul Tower) je komunikačná veža v Soule v Kórejskej republike. Postavená bola v roku 1969 a pre verejnosť otvorená v roku 1980. Jej výška je 236,7 m a vrchol má vo výške 479,7 m nad morom.

## Iné projekty

Commons* Commons ponúka multimediálne súbory na tému **N Soul tawo**

## Externé odkazy

* Oficiálna stránka veže